ming030890/wiki-yue-high-quality huggingface dataset:
序言書室

序言書室（英文：Hong Kong Reader Bookstore）係香港一間樓上書店，喺旺角西洋菜南街，由三個哲學系畢業生李達寧、黃天微、李文漢喺2007年集資創辦，開書店嘅宗旨係推廣學術文化，主要售賣同代訂人文學科同埋社會科學嘅中文同英文書。呢個書室嘅特色之一係成日搞各類文化活動，例如讀書會、座談會同埋新書發布會等，頻率之高喺香港屬罕見。主講者通常係各個領域嘅知名人士，所以成日有大批香港青年慕名而來，有時人數爆滿嘅話，就會臨時閂舖。
呢個書室嘅店長係未未（一隻獨眼貓），佢成日坐喺呢個書室嘅創辦人嘅座位度，同埋佢從來唔會刮花啲書。

書室名由
序言書室個名之所以係「序言書室」嘅原因有三個：第一，顧名思義「序言」即係「聚賢」，序言書室創辦人李達寧希望透過香港，能夠匯聚社會上各方面嘅賢能之士，令到對學術文化有興趣嘅人能夠聚埋一齊。第二，「序」係放喺書嘅首頁，意味著開始，所以「序言書室」代表年青人成就文化事業抱負嘅開始。第三，序言書室創辦人李達寧希望將來可以匯聚更加多嘅力量，進一步推廣香港嘅學術文化。

書室格局
序言書室近廁所嘅走廊有一塊塗鴉牆
序言書室入面劃分角落，喺靠窗嘅位置空出空間擺講台同埋梳化座椅，同提供畀空間畀讀者坐低睇書、飲嘢、上網、小組討論，甚至進行小型嘅學術文化講座，喺近廁所嘅走廊又有一塊塗鴉牆（留言牆），畀讀者留言。

揀書標準
序言書室嘅揀書標準主要以人文、社會學術為主同睇係咪可以賣同係咪值得睇。如果當時有特別嘅議題序言書室店員會趁勢揀嗰啲書，例如分析亞洲金融風暴同伊斯蘭國嘅書。基本上唔睇係邊度出版，除非同一本書有多個版本，先會考慮係咪容易入貨。

傳統
序言書室承襲香港中文大學哲學系嘅傳統，鼓勵學術文化、交流意見。此外，序言書室又承襲康德嘅傳統，佢從前教書，唔收學費，而係由學生自願將學費擺入錢罌，津貼開支。所以序言書室舉辦講座嗰陣，會喺活動入面傳遞錢罌，畀參加者自願捐助，幫補場租。

搵108個好漢大行動
2015年，序言書室店員喺打入貨單嗰陣，誤將本來10本嘅《ISIS大解密》入書量加多一個8字喺後面，變成108本，同埋又咁啱冇檢查書單就寄出，而書籍係從台灣訂購嘅，落單之後冇得取消，唯有大打折扣清貨，以6折$65賣出（原價$107）。
2015年5月6號，序言書室店員喺序言書室嘅Facebook専頁開帖，標題為「尋找108個好漢大行動」，陳述上述嘅事情同呼籲眾人多多幫手。
喺大約兩日《ISIS大解密》就全部賣嗮，但重有人打電話或去到呢個書室搵書。序言書室創辦人李達寧估計「大概因為ISIS係熱門話題，大家本來就想了解」。

受林榮基影響 唔保留會員買書紀錄
睇埋：銅鑼灣書店股東同員工失蹤事件
2016年6月16號傍晚，銅鑼灣書店店長林榮基喺記者會揭示中華人民共和國中央政府已經掌握大約600個書店客戶嘅訂書紀錄，包括港、中人士嘅資料，涉及嘅書大約有4,000本（林榮基強調自己冇透露客戶資料畀中國，同埋補充李波已經將裝有「寄書資料」嘅硬碟交畀中國）。
同日記者會結束之後，序言書室喺佢哋嘅Facebook專頁上公佈，由於受林榮基事件影響，由當日開始，呢個書室唔會保留任何會員買書嘅紀錄，同埋呼籲會員如果需要更改或者移除會籍資料，可以同佢哋聯絡。
同日，序言書室店員黃小姐表示，書室一直以嚟時有舉辦同政治有關嘅活動，又有賣所謂「政治敏感」嘅書籍（好似係得中共先認為敏感），當晚睇到林榮基喺記者會上指，中國要求林榮基交出銅鑼灣書店嘅讀者訂書紀錄之後，為安全起見，呢個書室決定切割會員系統同銷售系統，唔再紀錄會員嘅買書資料。至於昔日嘅會員買書紀錄，黃小姐指，「目前」（過去式）需要等待電腦技術支援，所以暫時未能即時從電腦系統上剷除會員嘅買書紀錄，但佢將會盡快將紀錄剷除。但係黃小姐表示，序言書室將會保留得紀錄姓名、電話號碼同電郵嘅會員制度。佢繼續講，如果會員想移除資料，可以聯絡佢哋處理。黃小姐補充，政治敏感書籍佔成個店書目只係少數，而銷量亦唔多。
序理論

序理論係研究捕獲數學排序嘅直覺概念嘅各種二元關係（英文：Binary relation）嘅數學分支。

背景同動機
次序無所不在——至少喺數學同相關領域例如計算機科學咁。你典型遇到嘅第一個次序係小學數學入面自然數嘅次序。呢個直覺概念好容易就擴展到其他數嘅集合嘅排序，好似整數同實數。實際上大於或小於一個數嘅概念一般係數系統嘅基本直覺（即管你通常感興趣於兩個數嘅差，佢唔能夠由呢個次序俾出）。排序嘅另一個非常熟悉嘅例子係詞典中詞典次序。
上述類型嘅次序有個特殊性質：就係每個元素都係可以同另一個元素「比較」，即係話，佢可能大於、可能小於、或者等於另外一個元素。但係，呢個唔完全係想要嘅要求。一個周知嘅例子係集合嘅子集排序。如果一個集合包含集合嘅所有元素，則被稱為小於等於。然而有啲集合唔可以用呢種方式嚟比較，因為其中每個都包含著其他集合入面某種唔存在嘅元素。所以，子集包含係偏次序，對立咗前面給出嘅全次序。
序理論係一般性架構下捕獲咗上述例子引發嘅直覺次序。呢個係通過指定關係必須係數學上次序嘅一啲性質嚟完成嘅。呢種更加抽象嘅方式更有意義，因為你可以從一般性架構推導出各種定理，而唔使關心任何特定次序嘅細節。呢種洞察可以容易咁轉換到好多具體應用中。
由次序嘅各種實踐使用所驅動，已經定義咗多個特殊種類嘅有序集合，其中某啲已經發展出自己嘅數學領域。另外，序理論唔限制於各種種類嘅排序關係，仲考慮埋佢哋之間嘅適當函數。函數嘅序理論性質嘅一個簡單例子來自於數學分析中常見嘅單調函數。

基礎定義
呢個部分我哋建立一啲概念作為導引：集合論、算術同埋二元關係。

偏序集合
序係特別嘅二元關係。假定係一個集合，而且係喺嘅關係，則係個偏序當佢係自反嘅，反對稱嘅，且遞移嘅，則對於所有同於，都可以滿足：
（自反性）
如果並且則（反對稱性）
如果並且則（遞移性）
一個偏序性質嘅集合稱為偏序集合、poset或者叫有序集合（當佢所強調嘅意指明確）。藉由呢啲性質，我哋可以知道喺自然數、整數、有理數、同埋實數都有明確嘅序關係。當然，佢哋仲有額外嘅性質成為全序，即在中對於每一個a同b都可滿足：
或（全序性）
呢啲序又稱為線性序或者鏈。當好多典型序為線性嘅時候，集合內嘅有序子集合會發生唔滿足呢個性質嘅例子。另一個例子為給定一個整除性關係""。對於兩個數同，當除以冇餘數時，我哋將佢書寫為，我哋可以輕易咁明白呢個係一個偏序關係。非常多進階嘅性質主要喺非線性序中。
序貫博弈

序貫博弈（sequential game），又叫動態博弈（dynamic game），係博弈論上嘅一個概念。喺一場序貫博弈當中，博弈者要先後做決策，而且後做決策嘅博弈者有能力一定程度上知之前嘅博弈者做咗乜嘢決定（但未必有完全資訊）。
孖寶兄弟64 DS

孖寶兄弟64 DS（英文：Super Mario 64 DS），係由任天堂開發嘅 3D 平台遊戲，2004年推出。
孖寶兄弟USA

孖寶兄弟USA（英文：Super Mario Bros. USA），喺北美地區叫做孖寶兄弟2，係由任天堂開發嘅動作遊戲，1988年推出。
呢套遊戲嘅原先設計喺嚟自夢工場Doki Doki Panic，換皮之後喺北美地區推出，以應對當初北美任天堂公司對於喺日本地區出過嘅孖寶兄弟 2嘅高難度設計。
孕婦

大肚婆，又叫孕婦，係個肚陀住個胎嘅女人，佢哋嚮人口發展有重要身分。大肚婆有共通心理、生理特徵，同埋消費需要。懷孕期需要好多營養，大嘅唔食細嗰個都要食。
孖寶兄弟 3

孖寶兄弟3（英文：Super Mario Bros. 3）係任天堂喺1988年出嘅出名平台遊戲。遊戲入面玩家要控制瑪利奧從庫巴手上救桃子公主。
孔雲龍

孔雲龍，中華人民共和國北京德雲社「雲」字科相聲演員，綽號「小三」，原名孔德水。曾經係飯店嘅服務員，2004年經一位老先生介紹，拜喺郭德綱門下。主要拍檔有馮闊洋、欒雲平等。主要作品有《地理圖》《竹城水寨》《白事會》《八大吉祥》等。
2010年4月，德雲社三裏屯劇場喺玉樹地震災區舉辦3日嘅義務演出，孔雲龍擔任其中一日嘅主角。
2010年10月13號，德雲社「中國相聲精品節目系列展演」入面，喺三裏屯德雲社劇場再次為孔雲龍開設相聲專場，重喺網上直播。
孖寶兄弟

《孖寶兄弟》（英文：Super Mario Bros.，日文：スーパーマリオブラザーズ），全名《超級孖寶兄弟》，係任天堂喺1985年出嘅平台遊戲名作。遊戲入面玩家要控制瑪利奧由魔王 Bowser 手上救碧姬公主。瑪利奧嘅細佬 Luigi 喺遊戲多人模式中係第二玩家，佢嘅角色情節同瑪利奧完全一樣。
《孖寶兄弟》一直係史上最好賣嘅電子遊戲，直到 2009 年先俾《Wii Sports》追上。
隻遊戲喺全世界賣出咗超過4024萬份。遊戲好大程度上奠定咗紅白機嘅初步成功，同時又結束咗 1983 年美國遊戲業蕭條期後長達兩年嘅遊戲銷售低。係宮本茂同手塚卓志早期最具影響力嘅成功之作，遊戲激發咗好多模仿、續作同衍生作品。由近藤浩治創作嘅遊戲主題曲一直話係遊戲音樂嘅代表作，全世界都認同，就算從來未玩過孖寶兄弟遊戲嘅人都聽過。
孖寶兄弟 2

孖寶兄弟2（英文：Super Mario Bros. 2），係由任天堂開發嘅動作遊戲，1986年推出。
呢個版本係同初代孖寶兄弟遊戲嘅設計一樣，遊戲嘅難度大增，當初只喺日本發行；當時喺北美地區嘅任天堂認為由於難度太高嘅關係，冇喺北美地區推出，後尾喺1988年針對北美地區推出咗孖寶兄弟USA（喺北美地區就叫做孖寶兄弟2）。
左文薏

左文薏（英文：Esther Cho Man Yee，1995年—）係前香港now TV嘅新聞從業員，離職前係做主播。

簡歷
左文薏喺香港樹仁大學新聞與傳播學系畢業，之後完成香港中文大學全球政治經濟社會科學碩士課程。
2016年加入now新聞同財經台做實習記者。同年10月喺大學畢業，之後改為任職該台全職新聞台主播，2019年年初離職。
2020年宣佈同前now新聞台主播吳天佑結婚。
左權

左權係中國山西晉中一個縣，總面積2028平方公里，人口16萬。
左派青年

左派青年，又稱左翼青年、學生左派、左派學生、進步青年、左青等，系中華人民共和國嘅一個青年群體，知名於2018年深圳佳士工人維權活動。
中國左派青年以90後年輕喺校大學生為主，喺中國大學生總體中屬於極少數。呢些學生通常以讀書會和學生社團嘅名義組織起嚟，遍布各大高校，規模唔等、名稱唔一。呢些學生組織嘅共同之處在於反對作為中國官方意識形態嘅馬克思主義，提倡「造反革命」嘅馬克思主義，系中國社會嘅一股新生力量。
左拉光榮傳

《左拉光榮傳》（英文：The Life of Emile Zola）係套1937年美國電影，由保羅茂尼、姬露桑德嘉、唐奴基氏主演，威廉德圖執導。套戲攞到奧斯卡金像獎最佳電影。
左永寧

左永寧（英文：Venus Tso，1974年12月23號—）係台灣女藝人，喺台北市出世。
左永寧嘅封號有「美胸皇后」、「台灣第一美胸」等[未記出處或冇根據]。現時佢隸屬采姿模特兒經紀公司，以內衣廣告替身演員為人所知。主要活躍於模特兒行騷、清談節目通告藝人等領域。因胸部D罩杯性感、美胸係佢嘅個人風格。
左氏

左氏係中國比較古老嘅唐人姓氏之一，喺《百家姓》排第187位。

歷史名人
左思，晉朝文學家。
左光斗，明朝天啟年東林黨烈士。
左宗棠，清代湘軍名將。
呢篇左氏係同姓氏有關嘅楔位文章，重未寫完嘅。麻煩你幫手充實佢。
左沙

左沙（粵拼：zo2 saa1，Djoser）係埃及第三王朝最出名嘅法老王。佢曾經嗌佢個官員―― 伊姆荷太普起咗埃及史上第一座金字塔——左沙金字塔——用嚟做佢嘅陵墓。
左派

左派，又叫左翼，係政治用字，「右派」嘅相反。按經典解釋，班人主張自由主義、追求進步主義秩序、依照平等主義分配財富同權力，甚至反轉資本主義系列嘅計劃經濟體制。
今時今日嘅左派之名，往往只係為求方便而配上去，或者沿用舊稱，未必名副其實；例如，叫做香港左派嘅勢力多數致力將經濟結構向「右」推，所謂香港地產霸權嘅支持者，以親中共勢力為主，反對縮窄社會貧富懸殊嗰啲政策嘅政團，幾乎都同中國共產黨互相擁護。
左派理論上，政府分配財富時會好公道，然而實際上自稱行社會主義嘅政府，往往由於官僚權力澎漲無道，導致貪污腐敗成風，堅尼系數普遍較高。
孫皓

孫皓（皓讀浩，粵拼：syun1 hou6；242年—284年），字元宗（jyun4 zung1），係中國三國時代東吳嘅第四任（最後一任）君主，喺264年到280年在位。佢係吳大帝孫權第三仔，即係廢太子孫和（吳文帝）嘅大仔。
永安七年（264年），前任皇帝吳景帝孫休以30歲英年早逝。嗰陣時蜀漢啱啱亡咗，再加上交阯發生叛亂，東吳內部震驚，想立一個年紀大一啲嘅君主，於是擁立咗佢做皇帝。孫皓即位之後，追諡阿爸做文皇帝，尊佢阿媽何氏做太后。
孫皓啱啱開始做皇帝嗰陣時，下令撫恤人民，又開倉振貧、減省宮女同埋放生宮入便多餘嘅珍禽異獸；但係好快佢就變到粗暴驕盈、暴虐治國，又好酒色，搞到民心喪盡。279年，西晉內部達成咗打東吳嘅一致意見，結果280年建業失守，東吳亡咗，孫皓本人都做咗俘虜。孫皓歸晉之後，賜號為歸命侯（gwai1 ming6 hau4），住喺洛陽。四年後過身。
孫珍妮

孫珍妮（2000年5月5號—）係中國偶像團體SNH48第6期成員，所屬嘅隊伍係TEAM HII，2016年3月26號正式出道。佢喺上海出世。
孫甜甜

孫甜甜（簡化字：孙甜甜，1981年10月12號—）係中華人民共和國女子網球手，河南鄭州人。佢係唯一一個華人球員喺網球大滿貫賽事、夏季奧林匹克運動會同埋WTA職業巡迴賽都攞過冠軍。

球員生涯
孫甜甜係右手揸拍（雙手反手），8歲開始接觸網球，1999年轉打職業賽。
孫甜甜1989年開始喺河南省業餘體校練習網球。四年後成為河南隊球員之一，2000年入選國家隊。
孫燕姿

孫燕姿（簡化字：孙燕姿；英文：Stefanie Sun；1978年7月23號—）係一個星加坡女歌手同詞曲作家。
2000年喺台灣出道重出咗同名專輯《孫燕姿》，憑住歌曲《天黑黑》出名，重叫做華語「四小天后」之一。孫燕姿喺岩岩出道就受到金曲獎同銷售榜嘅認可，攞咗包括第12屆金曲獎在內嘅亞洲各地15個頒獎禮嘅最佳新人獎，同埋連續2年成為華語專輯銷售總冠軍。之後，孫燕姿陸續獲得亞洲各地嘅重要音樂獎項，重6次入圍金曲獎最佳女歌手。2005年以專輯《Stefanie》攞咗第16屆金曲獎最佳國語女演唱人獎。孫燕姿攞過7次香港IFPI十大銷量國語唱片獎，亞洲唱片總銷量超過3千萬張，係華語樂壇一名有影響力同指標性嘅女歌手。
孫玉菡

孫玉菡（英文：Chris Sun Yuk-han，1972年—）係香港政府勞工及福利局現任局長。

簡歷
孫玉菡1994年加入政府政務職系，做過唔同決策局同部門。佢2011年至2012年做食物及衞生局副秘書長（衞生），2012年至2017年做食物及衞生局醫療規劃及發展統籌處處長，2017年至2020年做財經事務及庫務局副秘書長（財經事務），2020年至2022年做勞工處處長。佢自2022年7月開始做勞工及福利局局長。
孫璞

孫璞（粵拼：syun1 pok3；簡化字：孙璞；英文：Aaron Sun；1988年6月14號—），喺吉林長春出世，喺吉林大學畢業，係中國大陸男演員同主持人。2011年，加盟湖南衛視。2016年，為湖南衛視《我是歌手》第四季金志文嘅芒果經紀人。2017年，為湖南衛視《歌手2017》袁婭維嘅音樂合夥人。2019年，為湖南衛視《歌手2019》龔琳娜嘅音樂合夥人。
孫皇后

孝恭章皇后孫氏（1401年—1462年），山東鄒平人，係明宣宗嘅第2位皇后。喺1428年俾冊封做皇后，1435年宣宗過身後由亞仔英宗繼位，佢亦成為咗大明第3位皇太后。
廈門大學

廈門大學係中國福建廈門一間大學，由華僑陳嘉庚喺1921年創校，係中國頭一間由華僑創辦嘅大學，1937年由私立改做國立。
廈門島

廈門島係中國福建廈門一個島。個島面積約莫132.5平方公里，係福建第三大島。
廈門街

廈門街（英文：Amoy Street）係香港灣仔一條馬路，由莊士敦道開始，去到皇后大道東。街名係嚟自福建城市廈門。
廈門國際銀行

廈門國際銀行係中華人民共和國頭一間中外合資銀行，1985年喺福建廈門成立，股東包括中國工商銀行、廈門建發集團、閩信集團、亞洲開發銀行等。
廈門國際銀行喺1985年收購咗澳門國際銀行，2016年再向中銀香港提出收購旗下嘅集友銀行。
廈門灣泳灘

廈門灣泳灘，香港泳灘之一，喺西貢橋嘴洲廈門灣，英文叫Hap Mun Bay Beach。行政上歸西貢區。設施有泳灘、燒烤場。歸康樂及文化事務署管。
徐匯中學站

徐匯中學站係臺北捷運中和新蘆線嘅一個車站。
徐君紹

徐君紹，香港親中派政治人，曾經參與2023年香港區議會選舉。
徐加晴

徐加晴（英文：Rona Tsui，1991年11月2號—），原名徐曉彤，係香港女歌手，2017年出道。佢本嚟係音樂監製張佳添嘅助理，因為對唱歌嘅興趣，就做咗佢嘅徒弟。
徐嘉余

徐嘉余（粵音：ceoi4 gaa1 jyu4 ，1995年8月19號—）係嚟自中國嘅游水運動員，至叻係游背泳，佢仲係第一位攞到男子背泳世界冠軍嘅中國選手嚟𠻹。佢喺浙江溫州度出世，喺2016年嗰陣參加咗里約熱內盧奧運，喺100米背泳項目度攞到銀牌。2021年嗰陣參加東京奧運，喺4×100米混合式接力項目度都係攞到銀牌。2024年嗰陣第三次參加奧運，輸咗畀意大利選手湯馬士施干（Thomas Ceccon），都係攞銀牌。
徐千淳

徐千淳，時代力量政治人物，曾經從事影視工作超過十年，2022年獲時代力量提名，參選2022年中華民國直轄市議員及縣市議員選舉台北市（中山大同區）議員，但未能當選。
徐向前

徐向前（1901年11月8號—1990年9月21號），原名徐象謙，字子敬，係中華人民共和國元帥，山西五台人。
徐哲緯

徐哲緯（英文：Voter Hsu），係臺灣男歌手。1998年以台語二重唱團體「同班同學」出道。佢攞過第42屆廣播金鐘「最佳流行音樂節目主持人獎」。佢依家係POPRadio聯播網《音樂咬耳朵》主持人。
強姦2制服誘惑

《強姦2制服誘惑》（英文：Raped by an Angel 2: The Uniform Fan）係一部1998年上映嘅香港驚悚电影，由王晶编剧、監製，並由張敏執導。

劇情
Phillip Wong係一名牙醫，對穿制服嘅女性有特殊癖好，每次佢對制服女性下手，都會先將佢哋殺死再強姦。某天，Phillip去蘭桂芳找目標，但係就發現一名交通女警符合佢嘅癖好，之後佢將交通女警殺死並強姦佢。第二日，一個黑幫古惑仔大隻港出獄，點知被Phillip殺害嘅女警屍體被放喺港嘅車上，港被帶往警署錄口供，期間對警花寶文產生好感，決定要追求她。
某天寶文嘅妹寶珍去咗睇牙醫，咁啱就係Phillip Wong嘅診所，佢看到寶珍嘅校服打扮後起咗歹念，假裝借別墅俾寶珍同佢嘅朋友玩一天。佢趁寶珍喝醉時強暴咗她，但寶珍忽然醒返，Phillip只好用枕頭殺死佢。到底寶文能查出Phillip嘅真面目嗎？

發行
呢套戲喺1998年3月6號至4月12號喺金聲院線上映共38天，票房合共約港幣1000萬元。

軼事
朱茵事後話佢當年畀人呃咗去拍，拍嗰陣唔知會變成鹹濕三級片。
強弱危機分析

強弱危機分析（英文：SWOT）係喺管理學上用嘅一種策略思考方法。呢種分析重點在於思考四樣嘢：
間公司嘅強項（Strength；指能夠令佢有競爭優勢嘅能力）、
間公司嘅弱項（Weakness；指會令佢喺競爭優勢上不如對手嘅特性）、
周圍環境有乜嘢機遇（Opportunities；指間公司可以利用嘅嘢）、
周圍環境有乜嘢危險（Threats；指可能會搞到佢有麻煩嘅嘢）。
四樣嘢嘅開頭字母就係所謂嘅 SWOT。

SO、ST、WO、WT策略
SO、ST、WO、WT策略係SWOT分析（Strengths, Weaknesses, Opportunities, Threats）嘅進一步應用，用嚟訂定企業戰略。呢四種策略分別對應到企業內外嘅環境嘅唔同組合，目的係達到企業目標。以下係各策略嘅解釋：
SO策略（Strengths-Opportunities）係SWOT分析嘅其中一個重點部分，主要講係企業點樣利用內部嘅優勢去捉住外面嘅機會。呢個策略係屬於前視同埋進攻型戰略，適合啲喺某啲領域或產業有明顯競爭優勢，同埋有好市場條件或高增長潛力嘅公司。
ST策略（Strengths-Threats）係SWOT分析中好重要嘅一環，重點係點樣用企業嘅優勢去對抗或減少外部帶嚟嘅風險。呢個策略明確係防守型戰略，希望透過企業嘅主要競爭力去減輕或避開風險。
WO策略（Weaknesses-Opportunities）係SWOT分析嘅一部分，重點係點樣轉企業嘅劣勢去捉住外面嘅機會。呢個策略主要係強調認識同改善企業內部嘅缺點，更好咁把握外部嘅機會。
WT策略（Weaknesses-Threats）喺SWOT分析中係風險規避型策略，目的係改善或加強企業嘅劣勢，去對應或減輕外部嘅威脅。呢種策略特別適合喺高風險或不穩定環境中嘅企業。
強心苷

強心苷係種醫心臟衰竭同心律不正嘅藥，可以加強心肌收縮，不過佢毒性比較高，如果唔係危緊關頭都唔會用。
強姦

據羅馬史，羅馬王政時期最後一任嘅國王盧修斯·塔克文·蘇佩布個仔強姦一位貴婦盧克麗霞（英文：Lucretia），令到佢自殺，佢親戚布魯圖斯因此起兵推翻國王。
提齊安諾·維伽略作品
強姦一般指男人對女人夾粗嚟嘅陰道性交，多數係犯罪。廣泛啲講，亦包括一個或多個人以暴力、威脅等手段，強迫一個或多個受害人發生嘅性行為。「強姦」嘅同（／近）義詞有老強、強暴、姦污、施暴、性侵以及強制性交等。
强姦係種性暴力，受害者嘅身體同埋尊嚴會受損。一啲犯強姦嘅人亦都可能帶有性虐待嘅性癖好。

狹義
傳統上同法律上嘅強姦犯定性都係指男方而唔係女方，主要係由於生理上嘅特點——喺一般情形，要個男嘅情願，先至會性興奮，繼而扯旗，然後再插得到條㞗入去個屄度；至於個女嘅，就算唔鍾意，只要唔夠本事反抗，就阻止唔到。不過亦都有女人綁起男人，再用春藥整到佢條嘢不由自主噉舉起，然後交配嘅罕有案例。其實，違反意願噉達成所有陰道性交前設條件嘅方法，唔止得物理同化學類，心理脅迫一樣有若干效果，更莫講話多種手段並用。亦有針對神經嘅藥物同儀器，能夠夾硬令陰莖勃起。

廣義
無分男女，只要係一方夾硬令人同佢發生性關係，就係強姦。由於唔同國家嘅風俗文化都唔同，有啲國家認為，滿足到「強行發生性行為」呢個定義，就係犯強姦罪；而有啲國家法律就只限制男方而無限制女方呢一種行為，所以詞理同法理都可能有落差。

聯合國數據
根據聯合國婦女署2013年統計126個國家。由數據反映發展中國家較發達國家強姦問題更加嚴重，而重視孔孟之道嘅日本、新加坡，同中華民國，當中有發展中國家，但性罪行係屬於世界上最少行列。
第一個括號顯示，每隔幾多分鐘就發生女性性侵案，數字越小案件越多。
第二個括號，指該國自世界經濟論壇2013年度《全球性別差距報告》，性別平等指數得分（冰島最高有0.8731，最低也門得0.5128）：

近代
據《廣西文革機密檔案資料》披露：1967至1968年間，性暴力現象好普遍。當中，完整強姦、輪姦、性虐待，乃至性暴力辱屍、毀屍記載有二百二十五個案例。按民調，女性受害者人數應當千人以上。一時間，殺人姦妻、殺父姦女竟成為廣西省區農村社會常態。
不過，文革時期官府受理都會有好多屈人食死貓案件，真正犯人多走得快好世界，最近就有媒體報導大陸有80幾歲醫生平反成功。另外有女黨員被下令強姦，例如張志新。

近年
中國全國犯罪人均上係好普遍，當中性犯罪同性病（如愛滋病）屬全球性嚴重水平。聯合國科學統計為按人均犯罪同數字，中國都係全球第二名，排第一係印度，並有年增長率惡化。上海、安徽、四川、河南等地先後發生老公強迫老婆同佢做愛情況，且司法機關處理時會有分歧。婚內有無強姦，「婚內強迫性行為」係咪犯罪，理論界、司法界，同社會都有關注同爭論。綜合當局同非官方來源，疑強姦案當中有好多，都被當作其他較輕微罪行處理，例如原本可能係強姦但變成告非禮、猥褻，甚至有執法當局試圖遊說受害人和解了事。近期，較出名又有國外媒體報導係指香港女導演林淑貞個案。佢疑身處中國大陸時，受到海南航空人員企圖強姦。

香港
想知多啲：香港強姦案
自香港主權移交後，平均每年有一百幾十單案被差人列為強姦，差人重話2017年頭10月有56單，多過上年一成。根據《刑事罪行條例》（香港法例第200章）第122條：「猥褻侵犯係刑事罪行，最高可處10年監禁......」強姦定性都好合乎「國際標準」，同樣要有強迫性質，必須有陰莖插入陰道情節，先算強姦。
而強迫肛交方面，就由《刑事罪行條例》（香港法例第200章）第118B條：「意圖作出肛交而襲擊」罪所規范。

近代
想知多啲：蘇聯戰爭罪行
軍佬搞強姦係戰爭罪，打仗時好多國家都有強姦發生。蘇聯紅軍曾經喺二戰之後佔領咗德國、波蘭各東歐地區（華沙公約國家），並做過好多姦殺暴行。歷史學家安東尼·比弗喺佢本書《柏林在1945年陷落》入面提過，蘇聯強姦咗200萬位德國婦女同幾千個前蘇聯婦女。重有韓戰時，中共軍人強姦過韓國婦女，至今共匪一類依然臭名遠播。根據中國人民志願軍第42軍吳瑞林軍長回憶，因為強姦朝鮮民女問題，所以入朝初期已槍斃一批志願軍。根據《一九五二年志願軍後勤工作簡結》，11萬人志願軍後勤部隊中，由1952年1月至11月中，就有一百零九人自殺，三十九人自傷，六百八十七人逃亡，汽車肇禍壓死八十一人，壓傷九十四人，誤傷一百零八人，強姦四十一人，通姦五百一十四人，雞姦一百五十人。1954至1955年，最少發生20單強姦殺人事件。題外話，有好多志願軍返去中國唔係被成美軍間諜、開除黨籍、就係打成右派，好多都冇好收場，直至毛澤東政權因文革結束而倒台，80年代中共先至為志願軍戰俘恢復名譽。
大日本帝國軍妓問題上，主要係太平洋戰爭時，日軍疑用招募同強迫方式兩種手段要女人（戰敗國同日本本國都有）為皇軍提供性服務。慰安婦妓女問題主要係人道同國際法方面爭議，係指自願定強迫。不過，如果有指日軍有冇強姦軍妓以外婦女，同歸唔歸類到慰安婦上，就久不可考。反而，南韓學校教材會強調慰安婦係「性奴」，中國等反日國家，多就慰安婦問題上對現代日本存有負面情緒同偏見歧視。

成因同控制
由多項數據同事實見證，聯合國數據反映，相信性犯罪同道德水平，教育程度，資本化程度最少三大方面成正比。因為例子國家證明地區人口愈貧賤愈易出現性犯罪，但高收入人士參與強姦嘅事件就好少成案。相比強姦，政客、貧官、高收入資產階級，相對有更多例子係捲入同錢、政權有關嘅性交易、性賄賂醜聞，例如近年中國反貪而爆出軍中性醜聞，當中湯燦以「軍中妖姬」出名國際犯罪心理學上，罪犯可能出於對性好奇，至性飢渴同過份對性開放，對人存敵意。重有北韓出名「歡樂組」。
另外，學者研究色情經濟可能會影響性犯罪問題。因為性服務非法地區，性犯罪需求同性病傳播率都較高。但大多數性行業合法國家，例如有台灣、香港（一樓一）、荷蘭（叫雞同大麻合法國家），同成人動漫電影發達國日本、美國，強姦百份數的確較低，青少年未婚大肚比例都好低。

相關詞彙
輪大米又叫輪姦，指好多人迫一個人同佢哋輪流性交，以多男害一女居多，相反嘅情況好少見。用藥迷暈人哋再姦，叫迷姦。灌醉人哋然後姦，係醉姦。將不省人事（例如飲醉咗酒）嘅人帶走去性交（通常無得到對方同意），俗稱執屍。
強姦民意用嚟形容統治者違反人民意見施政，重要讕正義噉樣話係按照佢哋嘅意願嚟做好事。
強復者

《強復者》（the brave one）係一部2007年嘅美國電影，茱迪科士打主演。
強戰世界

《強戰世界》（War of the Worlds）係一部2005年嘅美國科幻電影，由史提芬史匹堡執導，粗略改編H.G.威爾斯嘅英文同名小說《The War of the Worlds（中文：世界大戰 (小說)）》。主演係湯告魯斯、狄高達芬寧、Justin Chatwin、Miranda Otto，加上摩根費曼負責旁白。
強子

強子係種由夸克通過強作用力綑綁埋一齊嘅複合粒子，可以分做重子同介子兩類。
強弱法

強弱法（英文：dynamics）喺樂理上係指相對立（例如強對弱）嘅元素交替噉出現。
小行星10070

小行星10070，係太陽系小行星帶嘅一粒小行星。
小行星10073

小行星10073，係太陽系小行星帶嘅一粒小行星。
小行星10075

小行星10075，係太陽系小行星帶嘅一粒小行星。
小行星10077

小行星10077，係太陽系小行星帶嘅一粒小行星。
小行星10069

小行星10069，係太陽系小行星帶嘅一粒小行星。
小行星10072

小行星10072，係太陽系小行星帶嘅一粒小行星。
小行星10074

小行星10074，係太陽系小行星帶嘅一粒小行星。
小行星10076

小行星10076，係太陽系小行星帶嘅一粒小行星。
小行星10071

小行星10071，係太陽系小行星帶嘅一粒小行星。
小行星10078

小行星10078，係太陽系小行星帶嘅一粒小行星。
尼尼微省

尼尼微省（阿拉伯文：نینوى‎）係中東國家伊拉克嘅十九個省之一。
尼密修斯

尼密修斯（粵拼：nei4 mat6 sau1 si1，希臘文：Νέμεσις），係希臘神話入面畀人格化嘅復仇女神。
尼姆

尼姆（法文：Nîmes；烏切坦文：Nimes；源自拉丁文名NEMAVSVS）係法國加爾省首府，全國第18大城，人口約莫15萬。
尼安德特人

尼安德特人（Neanderthal）係一種大約喺12萬到3萬年前冰河時期住喺歐洲同西亞嘅人種，但亦有人主張應該將佢哋歸類為「物種」（Homo neanderthalensis），雖然佢哋個腦其實已經同現代人一樣，但佢哋其實同人係有分別。1856年第一次喺德國尼安德特河流域一個山入面發現佢哋嘅頭骨，尼安德特人呢個名就係咁嚟。根據頭骨，尼安德特人主要特徵係：眉脊發達、前額比較斜、後尾枕突出、鼻大、頜骨突出，佢哋個腦容量大約超過1300毫升，大過現代人，而其他骨骼同現代人已經好似。
有大量證據顯示尼安德特人有埋葬死咗嘅同伴同埋照顧病咗嘅人呢個習慣，佢哋屬於石器時代，但佢哋做嘅石器同同時代喺非洲原始人比較，係做得較粗糙，種類亦唔多。佢哋會將生活經驗傳授畀後代，亦算係人類文明一種萌芽。最後佢哋喺大約3萬年前晚期畀智人完全取代。

同智人有乜唔同
尼安德特人嘅腦容量甚至比智人更大，但佢哋都係唔夠智人咁聰明。因為尼安德特人生活喺高緯度嘅歐洲，天氣較智人生活嘅非洲差，日照時間較短，佢哋為咗要適應光線唔夠嘅環境，喺進化嘅壓力下，個腦用咗大部份嚟處理視覺嘅資訊，但同一時間生活喺非洲嘅智人，因為四圍嘅光線充足，就可以用個腦多啲部份嚟處理社交同人際關係，結果發展出更大嘅社會群體。

絕種嘅假說
尼安德特人嘅絕種有以下嘅可能性：
氣候改變（Climate change）：因為冰河時期結束而氣候變溫，所以適應唔到。
智人入侵（Replacement model）：智人從非洲遷徙到歐洲，尼安德特人不敵智人嘅入侵，可能俾智人屠殺，又或俾智人掠奪晒所有資源而滅亡。
雜交（Interbreeding）：智人從非洲遷徙到歐洲後，同智人雜交而慢慢被同化。
尼尼斯托

尼尼斯托（1948年8月24號—）係芬蘭人，喺2012年至2024年擔任芬蘭總統，之後由亞歷山大·斯圖布接任。
尼姬

尼姬（粵拼：nei4 gei1，古希臘文：Νίκη），係希臘神話入面嘅女神，勝利嘅人格化，佢同羅馬神話對應嘅係維多利亞（Victoria）。
尼尼微嘅以撒

尼尼微嘅以撒（敘利亞文：ܡܪܝ ܐܝܣܚܩ ܕܢܝܢܘܐ‎；阿拉伯文：إسحاق النينوي‎ Isḥaq an-Naynuwī；希臘文：Ἰσαὰκ Σῦρος；約613年—約700年），又叫敘利亞嘅聖以撒，阿爸以撒、以撒賽核斯或者卡塔爾以撒， 係一位7世紀東敘利亞教會嘅基督教主教同神學家，出名嘅係關於基督教禁慾主義的著作。佢喺東方亞述教會、天主教會（迦勒底天主教、敘利亞馬拉巴爾教會）、東方正統教會同東正教傳統中被視為聖人。佢嘅慶日係儒略曆1月28號，同四世紀嘅神學家兼讚美詩作家敘利亞人聖耶福列木嘅慶日係同一日。

生平
佢喺阿拉伯東部嘅貝特馬祖納耶地區出世，嗰度係一個敘利亞文和阿拉伯文都講嘅地區，包括美索不達米亞東南部和阿拉伯半島東北部。佢仲好年輕的時候就入咗修院，將精力投放喺苦修禁慾主義；喺修院附屬嘅圖書館學習多年之後，佢成為神學界嘅權威人物。之後佢就決定畢生致力於修道，並參與整個貝特馬祖納耶地區嘅宗教教育。當天主教大教長喬治（680年—659年）喺七世紀中葉訪問貝特馬祖納耶參加主教會議嘅時候，佢任命咗以撒做亞述（即係敘利亞）偏遠北部嘅尼尼微嘅主教。
由於行政唔適合佢隱世同苦行嘅性格，佢喺僅僅五個月之後就要求退位，並南下馬圖特山嘅荒野。嗰度係隱修者的避難所，喺嗰度佢隔世生活咗好多年，一個星期淨係食三塊麵包同一啲未煮過的蔬菜，爾個細節連同佢寫傳記嘅人都覺得驚訝。最終，視力衰退同和年老迫使佢退隱到美索不達米亞嘅拉班沙布爾亞述修道院，佢亦都死咗喺嗰度同葬咗喺嗰度。佢死嗰時佢幾乎已經盲咗，有人認為係因為佢熱衷於學習。

遺產
呢節要加長。

著作
敘利亞人以撒嘅教導記錄咗喺幾本書入面，其中第一本書有 82 章，第二本 41 章；仲有譯咗做意大利文同英文嘅第三本。下以係一啲喺佢嘅著作中搵得到嘅嘢：

關於信仰、上帝的旨意、祈禱
比起天意同上帝嘅憐憫，犯罪就只係好似掉一柞沙落海咁。正如源源不絕嘅水源唔會被一柞塵阻得住，造物主嘅憐憫亦都唔會被受造物嘅罪擊敗。
未有信德之前嘅人嘅本質就係通往信德、通往上帝嘅路，因為係上帝將爾個本質擺入我哋嘅自然人入面，所以唯獨係爾個本質叫我哋知道我哋需要相信創造萬物嘅上帝。
真正閃耀住信仰之光嘅人，絕對唔會淪落到不知羞恥咁求上帝 ｢畀乜嘢我｣ 或者 ｢拎走乜嘢｣，因為佢哋嘅靈眼——真實嘅天父就係用佢哋嘅靈眼祝福佢哋，而天父嘅大愛亦都無限超越咗任何嘅父愛——望實嘅係天父嘅天意，所以佢哋完全唔關心佢哋自己，因為上帝比任何人都可以做更多嘅嘢，幫到我們嘅程度亦都遠遠超過我哋嘅所想所求。
那口中不斷感謝主的得到上帝的祝福。心中常發出感激之情的，恩典滿溢（Brock，1997）。
祈禱要達到的是我們應可從中獲得上帝的愛，因在禱告中人可找到愛上帝的各種原因（Brock，1997）。
別認為花很長時間在上帝面前敬拜是浪費的（Brock，1997）
心無旁騖的祈禱產生出於心靈中持續思想上帝的祈禱（Brock，1997）
在黑暗的時候，跪下比其他任何事情都更有幫助（Brock，1997）。
當一個人越是為尋求神而遇上更多的掙扎時，他的心就越是接近禱告中的自由交談（Brock，1997）。

關於對上帝嘅服從
揀做好事係在乎決定做好事嘅人，但係好得出好事就係上帝嘅作為。所以，我哋要記住一個原則，就係每當我哋想做一件好事，就要時常禱告，唔單止求佢幫我哋，仲要問清楚件事會唔會取悅佢，因為唔係所有好嘅意圖都來自上帝，但係如果係，就係對我哋好嘅嘢。
有時，有人會希望有某啲好嘢，但係上帝唔幫佢——可能個意圖其實來自魔鬼，唔係真係對我哋好；又或者可能我哋未達到必要的靈性水平所以超出咗我們嘅能力；又或者可能唔係我哋嘅呼召；又或者未係時候；又或者我哋知識未夠或者能力未夠；又或者情況唔容許。除此以外，魔鬼點都會千方百計咁將佢描繪成好好咁，等我哋好想做，目的係擾亂我們嘅屬靈嘅平安或者對我們造成傷害。所以我哋有必要仔細檢查我哋所有好嘅願望，更加好嘅係，做乜之前，都在尋求建議之後先好做。
為上帝喜樂地開始每一個行動（Brock，1997）。
確保你看到小事，免得你可能會把重要的事情推到一邊（Brock，1997）。

關於對鄰人的愛、憐憫、唔論斷
唔好要求鄰居愛你，因為如果你收唔到，受苦嘅係你自己；好啲嘅做法係，你向鄰居表明你愛佢，咁你就會安定落來，你咁做亦都會帶領你嘅鄰居走向愛。
不要用你對鄰居的愛來換取某種東西，因為在愛你的鄰居時，你在自己裡面獲得了祂，祂是全世界最寶貴的。舍小而得大；摒棄多餘和無意義的東西，去獲得有價值的東西。
如果對你沒有傷害, 庇護罪人。透過這個行動，你會鼓勵他悔改和改過——並吸引主對你的憐憫。用善言和一切可能的方法，建立弱者和悲傷者，那控制一切的右臂也會支持你。因著你心中的禱告和悲傷，與受屈的人分享你的份，上帝那憐憫的源泉將向你的懇求敞開。
施予他人的時候，臉上要帶著善意，大度地施予，且要施予比要求的多。
不要區分有價值的和無價值的。讓每個人都在善行上與你平等，這樣你也可以將不配的人吸引到走向善良，因為通過外在的行為，靈魂很快學會了在上帝面前要虔敬。
顯出善待窮人的人有神作他的守護者，且為神而成為窮人的人將要獲得豐富的財富。當上帝看到人們為祂的緣故而關心他人時，祂很欣慰。當有人向你求某樣東西時，別想：“以防自己有需要，我就把那樣東西留給自己，上帝——通過其他人——會給那人他所需要的東西。” 這些類型的想法是不義且不認識上帝的人所特有的。一個公正大方的人不會放棄幫助他人的榮譽，也不會放棄幫助他人的機會。每一個乞丐和每一個有需要的人都會得到必需品，因為上帝不會忽視任何人。但你卻趕走那一無所有的貧困人，拒絕了上帝賜給你榮譽的機會，從而使自己遠離了他的恩典。
通過上帝的旨意，為上帝而尊重每個人的人，私下獲得了各人的幫助。”[13]

普救論
1983年發現以撒嘅著作嘅 ｢第二部分｣ 之後，1995年 Sebastian Brock 嘅翻譯出版咗；2007年，Wacław Hryniewicz 喺一篇論文入面話，根據 Brock 嘅翻譯，｢第二部分｣ 之中有關於地獄嘅部分證實咗早期例如 John Wesley Hanson 之類嘅普救派歷史學家嘅講法，話以撒主張普救論。
快打磚塊回歸

快打磚塊回歸（英語：Arkanoid Returns），係由TAITO開發嘅彈珠消除類遊戲，1997年推出。
快捷通軌道

快捷通軌道（英文：Rapid Rail），即為巴生谷輕快鐵系統，係一個服務馬來西亞巴生谷（包括雪蘭莪同吉隆坡）嘅城市軌道交通系統，依家營運緊嘅路線包括三條輕快鐵線路（安邦線、大城堡線、格拉那再也線）同一條單軌鐵路（吉隆坡單軌列車），四條路線加埋一齊總長度大約159.2公里（98.9英里）。快捷通軌道系統由馬來西亞國家基建公司（英文：Prasarana Malaysia）擁有，同由佢全資子公司快捷通軌道私人有限公司（英文：Rapid Rail Sdn Bhd）營運，屬於吉隆坡快捷通（Rapid KL）品牌名稱旗下嘅公共交通服務之一，而旗下另一項公共交通服務係快捷通巴士（Rapid Bus）。快捷通軌道（以「吉隆坡快捷通」為名）、馬來亞鐵道、機場快鐵（ERL）同巴生谷捷運系統組成巴生谷嘅公共運輸鐵路網。輕快鐵採用標準軌，而單軌就採用ALWEG型軌道。列車營運時間由朝早6點至夜晚11點或者12點左右，繁忙時段平均每3分鐘一班車，非繁忙時段最耐14分鐘一班車。

建設背景
馬來西亞經濟發展由1980年代開始突飛猛進，令到首都吉隆坡機動車數量同道路交通流量不斷增加；加上馬來西亞政府採取扶持國產汽車工業嘅政策，令到馬來西亞成為國民汽車擁有率最高嘅東南亞國家。根據馬來西亞政府喺1980年代初進行嘅吉隆坡總體交通規劃，預測2000年首都私家汽車數量將會比1980年增加2.8倍，當局有必要改變交通政策同提高公共交通嘅比重，否則吉隆坡未來不得不面對嚴重嘅交通擠塞，所以嗰個規劃報告建議喺吉隆坡市中心形成以城市軌道交通為主、公共汽車為輔嘅交通運輸系統。

安邦線（Ampang Line）
内文：安邦線
1990年，由馬來西亞同外國公司組成嘅聯合體完成吉隆坡輕軌系統（LRT）嘅可行性研究，建議借鑒香港同新加坡起地鐵嘅經驗，並優先上馬從市中心通往東南方向、連接安邦同冼都嘅輕軌鐵路。1992年，輕軌運輸系統私人有限公司（Sistem Transit Aliran Ringan Sdn Bhd）由9間公司合股成立，負責呢條輕軌鐵路嘅建設同經營，所以呢條路線亦得名為「STAR」（實達輕快鐵，依家叫安邦線）。實達輕快鐵一期工程全長12.1公里，由安邦站至蘇丹依斯邁站，喺1993年8月完成融資協議並正式動工，至1996年12月起完通車。呢條線係馬來西亞第一條輕軌鐵路，軌道採用1,435毫米標準軌距，牽引供電制式為750伏特直流第三軌供電；由德國AEG公司（後來嘅Adtranz）同英國Taylor Woodrow（英文：Taylor Woodrow）分別作為機電同土木工程承建商；投資模式為BOO模式（建設－擁有－經營）同土地補償，以配合當時馬來西亞政府嘅公用事業民營化政策。實達線二期工程包括北延線（蘇丹依斯邁站至冼都東站）同南延線（陳秀連站至大城堡站），兩條延線都喺1998年起完通車。喺2016年7月，大城堡線延長線正式通車。依家，安邦線被拆分做兩條路線，分別係安邦線同大城堡線。

格拉納再也線（Kelana Jaya Line）
内文：格拉納再也線
1993年，為配合將喺吉隆坡舉行嘅1998年英聯邦運動會，馬來西亞政府決定喺吉隆坡起第二條輕快鐵鐵路，於是成立輕軌運輸合作項目私人有限公司（Projek Usahasama Transit Ringan Automotif Sdn Bhd），嚟負責第二條輕快鐵線路嘅實施，所以呢條路線亦得名為布特拉輕快鐵（Putra LRT）（依家叫格蘭那再也線）。布特拉輕快鐵全長29公里，喺吉隆坡市內由東北向西南延伸，連接鵝嘜同格蘭那再也，途徑雙子塔同吉隆坡塔等出名地標。布特拉輕快鐵嘅投資模式為BOT模式同土地補償，喺1994年2月正式動工，第一階段（格拉那再也站至中央藝術坊站）喺1998年9月起好通車，第二階段（中央藝術坊站至鵝嘜站）喺1999年6月起好通車。呢個係啟用當時係世界上營運里程最長嘅全自動無人駕駛輕軌系統，亦係全球第四個龐巴迪先進快速軌道交通系統（ART），採用直線電機驅動嘅無人駕駛列車、750伏特直流第三軌供電、「SelTrac」CBTC移動閉塞系統。喺2016年7月，格蘭那再也線延長線正式通車。

吉隆坡單軌鐵路（KL Monorail）
内文：吉隆坡單軌列車
1996年，馬來西亞政府批准興建吉隆坡單軌列車（KL Monorail）計劃，呢項計劃最初曾經被叫做旅客捷運系統（PRT）。呢條跨坐式高架單軌鐵路全長8.6公里，串連吉隆坡中央車站交通樞紐同市中心金三角地帶。呢條採用BOT模式興建嘅單軌鐵路喺1993年8月正式動工，由吉隆坡基建集團（KLIG）擁有40年嘅特許經營權，機電同土木工程承建商原本係日本日立公司，但係1997年亞洲金融風暴後因融資困難而暫停工程；1998年改由本國企業「MTrans」公司（而家史格米鐵路公司（英文：Scomi Rail））繼續完成工程，至2003年8月建成通車，總共耗資11億8000萬令吉。

企業重組
但係，上述三條城市軌道交通路線起完通車之後，三間輕軌鐵路同單軌列車營運商都面臨嚴重財政困難，主要原因係基礎建設同車輛購置費用等固定投資嘅債務償還壓力，而且客流量水平亦遠低過建設規劃時估計。由於吉隆坡私家車擁有比率好高，加上政府缺乏對泊車設施同接駁交通等配套規劃，令到好多吉隆坡市民仍然習慣使用私家車出行，阻礙咗城市軌道交通系統使用率嘅提高。以安邦線為例，嗰條線最初預計到2003年嘅日均客流量將達到50萬人次，但實際只係達到11萬人次。另外，城市軌道交通系統建設規劃上不足亦備受批評，由於三條路線分別由三間公司各自營運而互不隸屬，當呢幾條路線落成時並無統一嘅轉乘車站，令到乘客轉乘另一條路線好麻煩。
2001年11月，馬來西亞聯邦政府不得不負起最後承擔者嘅角色，接管呢兩間頻臨破產危機嘅輕軌鐵路營運公司，由企業債務重組委員會（CDRC）負責對佢哋進行債務重組，當時呢兩間公司合共仲有57億令吉（大約合16.1億美元）未償還債務。之後，為咗加強整合吉隆坡公共交通系統、提升公共交通嘅營運效率同服務質素，馬來西亞聯邦政府喺2004年7月注資成立吉隆坡快捷通公司（RapidKL），作為馬來西亞國家基建公司（英文：Prasarana Malaysia）（Prasarana）嘅子公司，由2005年1月1號開始成為吉隆坡嘅公共交通營運商，負責經營巴生谷輕快鐵鐵路同巴士服務。2007年5月，營運單軌列車嘅吉隆坡基建集團因無能力償還巨額貸款而宣佈破產，並喺同年11月由馬來西亞國家基建公司收購吉隆坡單軌列車。自此，安邦線、格拉那再也線、吉隆坡單軌列車構成咗巴生谷輕快鐵系統。

近年發展
2011年，吉隆坡快捷通公司推出叫自動售檢票系統（AFC）嘅綜合票務系統，畀乘客可以喺自動售票機購買代幣式車票，只需一個代幣即可以通行所有輕軌同單軌鐵路嘅車站；而持有「一觸即通卡」（Touch'n Go）或者「我的快捷卡」（MyRapid Card）嘅乘客，可以直接喺驗票閘機上拍卡同進出車站。自動售檢票系統喺2011年11月開始喺輕軌車站開始使用，並喺2012年2月開始擴展至所有單軌列車車站。2013年1月，馬來西亞國家基建公司宣佈進行企業架構重組，建立快捷通軌道公司（Rapid Rail Sdn Bhd）經營原本由吉隆坡快捷通公司營運嘅鐵路服務，建立快捷通巴士公司經營原本由吉隆坡快捷通公司營運嘅巴生服務。
2018年由一觸即通公司同支付寶合作研發嘅Touch n go電子錢包開通咗乘車碼服務，依家處於試運營階段，適用於部分車站，用戶可以喺Touch n go公司申請，即可以體驗呢項服務。
快捷通巴士

快捷通巴士（英文：Rapid Bus）係馬來西亞一間巴士公司。佢主要喺巴生谷（包括雪蘭莪同吉隆坡）、檳城、關丹、霹靂提供公共巴士服務。快捷通巴士由馬來西亞國家基建公司（英文：Prasarana Malaysia）擁有，由佢嘅全資子公司快捷通巴士私人有限公司（Rapid Bus Sdn Bhd）營運，屬於吉隆坡快捷通（Rapid KL）品牌名旗下嘅公共交通服務之一，而旗下另一項公共交通服務係快捷通軌道（Rapid Rail）。快捷通巴士係依家馬來西亞最大嘅公共巴士營運商。
吉隆坡快捷通巴士（Rapid KL）：負責營運巴生谷嘅巴士服務，依家營運超過200條路線，覆蓋超過1000個住宅小區，為快捷通軌道同地鐵提供接駁巴士服務。
檳城快捷通巴士（Rapid Penang）：負責營運檳島同威省嘅巴士服務，依家大約有50條路線。
關丹快捷通巴士（Rapid Kuantan）：負責營運彭亨州關丹市內嘅巴士服務，依家有12條路線。
甘文丁快捷通巴士（Rapid Kamunting）：負責營運甘文丁同太平嘅巴士服務
曼絨快捷通巴士（Rapid Manjung）：喺2018年3月投入運作。

巴士車隊
截至依家，快捷通巴士車隊一共有1,400架巴士。

單層巴士
吉隆坡快捷通巴士嘅斯堪尼亞K270UB
亞歷山大丹尼士Enviro 200 80架
比亞迪K9 15架
東風DHZ6120RC2
金龍IC
日野SKS
猛獅18.280 150架
富豪B7RLE
斯堪尼亞K230UB/K270UB 一共有830架，係快捷通巴士主要車型。
快易通

快易通（Autotoll）係香港依家唯一電子道路收費系統，收過隧道費同過橋費。1998年由駕易通同埋易通咭兩套獨立系統合併而成。
快打磚塊：再做一次

快打磚塊：再做一次（英語：Arkanoid: Doh It Again），係由TAITO開發嘅彈珠消除類遊戲，1997年推出。
快捷鍵

快捷鍵係指用電腦嗰陣攞嚟同某樣功能連接住咗嘅鍵，一撳就會用嗰種功能。
平遙

平遙係中國山西晉中一個縣，總面積1260平方公里，人口50萬。
平遙古城

平遙古城係大清嘅金融中心，喺而家中華人民共和國山西晉中平遙，一路保持住古代縣城格局，1997年畀聯合國教科文組織列入世界文化遺產。
平遠

平遠喺中國廣東，家下係梅州市嘅縣，叫平遠縣。

山
平遠東北有頂山、五子石山。西有鳳頭嶂。

水
平遠東麓叫分水坳，縣前水出，東南流，左納頂山水，過卓筆山，到福建武平，合於武平溪。又河頭溪，源出西南九鄉堡，東南過石鎮山，大拓水東流合，東南流為橫梁溪，同長田水合，東入鎮平為徐溪。

史
大清平遠舊隸潮州府。雍正十一年改屬嘉應州，有壩頭巡司。
平輿

平輿係中國河南駐馬店一個縣，總面積1285平方公里，人口105萬。
平邑

平邑係中國山東臨沂一個縣，總面積1825平方公里，人口98萬。
平郵

平郵係種郵件運送嘅方式，同空郵相對，只會透過陸路（車、火車）同埋海路（船）去運送。平郵運送速度明顯比空郵慢，但成本會比較低。
平谷區

平谷區係中國北京一個市轄區，面積大約1075平方公里，人口大約42萬。
平道

平道，取自敦煌莫高窟古卷星圖。平道二星，打橫，橫過角。圖中黑實心兩星打橫相連。而圖中有平道，後世改叫平。
平道，星官之一，角宿之下，屬東方蒼龍。恆星有二，排成西東。西洋星座，平道入室女座。
佢同角交加，近乎垂直。黃道穿過角，同平道好近而平行，就似七曜行經嘅道。或此之故而名，平道意為七曜平坦之道。如顧況寫唐詩，行路難三首謂，「行路難，行路難，何處是平道。」
甘石星經寫，「平道兩星在角間，主閣道之官。」亦以平道為閣道，管閣道之官。
平道沿黃道西行，有進賢一星。再西行就到太微宮東華門。而沿黃道東行，就到亢之南星。
星官分野
快艇

快艇喺中國大陸又叫做摩托艇，係尾部裝咗摩打（摩托）嘅艇，可以用佢嚟玩滑水、香蕉船。
快艇骰仔

快艇骰仔（英文：Yahtzee）係一隻骰仔遊戲。
喺呢個遊戲當中，玩家要擲五粒骰仔，擲到結果之後可以揀其中若干粒骰仔重擲，重擲次數有限，並且嘗試用骰仔擲出嘅數字砌出某啲數字組合，唔同數字組合值唔同分數（例如如果五粒骰仔數字一樣，個玩家會攞到 50 分），最後攞到最高分嘅玩家就算贏。
一個人玩緊快艇骰仔；佢用張紙記低攞到嘅分數。
快樂男聲

《快樂男聲》（粵拼：faai3 lok6 naam4 sing1；簡化字：快乐男声；英文：Super Boy）係中國大陸湖南衛視舉辦嘅歌手選秀大賽，參賽者必須係成年男性。佢前身係超級男聲。

歷史
早喺2003年，湖南電視台娛樂頻道（以下簡稱湖南娛樂）為中和星姐選舉只針對女性而舉辦咗一個針對男性嘅歌唱比賽，最早嘅名叫「湖南大眾歌會 - 情歌王子選拔賽」，之後因「情歌王子」呢個名惹嚟咗一啲爭議[未記出處或冇根據]，就改做超級男聲，2003年嘅超級男聲剩係喺湖南境內舉辦，賽程賽制、徽標圖案都同後嚟嘅超級女聲類似，冠軍係何東林。
2004年嘅超級男聲喺長沙、長春、濟南、鄭州4個城市舉辦海選，由河南衛視同湖南娛樂頻道直播，冠亞季軍分別係余銘軒、許楊同A-one組合，但並冇得到好大嘅影響同成功[未記出處或冇根據]，但湖南娛樂跟住超級男聲賽程賽制如法炮製嘅超級女聲就喺嗰年攞到成功，最終改由湖南衛視喺全國範圍入面選秀。
自2005年超級女聲好紅後，湖南衛視就計劃喺2006年重新舉辦超級男聲。但由於2005年超級女聲喺全國造成廣泛關注，而導致廣電總局施壓限制等種種原因[未記出處或冇根據]，2006年只係舉辦咗超級女聲而冇超級男聲。2007年，超級男聲改名做快樂男聲，並同之前嘅超級女聲同超級男聲都有一啲變化。

2010年快樂男聲
内文：2010快樂男聲
呢次快樂男聲用咗網絡直通區同海外唱區，一共有11個網絡直通區同海外直通區。同時推出快樂天團（依家嘅8090組合），12強之外嘅300強淘汰選手將會通過被金亨熙或江泰旭挑選而加入快樂天團。

2013年快樂男聲
内文：2013快樂男聲
據湖南衛視方面介紹，2013年快男將繼續由湖南衛視同天娛傳媒一齊主辦，節目將喺「五一」小長假期間正式拉開序幕，長沙唱區就係首個唱區率先啟動海選報名工作。快樂男聲今年嘅賽事將繼續保有之前嘅分賽區報名競選模式輻射全國，網絡唱區、綠色報名通道等將繼續沿用，海外報名同時啟動。至於節目形態方面，湖南衛視宣傳人員表示，快男會保留之前「快樂」系列選秀嘅精華，但都會再結合新時代嘅創新元素。
2013年9月27號夜晚10點，湖南衛視直播呢個年度快男冠軍爭奪戰：冠軍從歐豪、華晨宇同白舉綱等三強選手入面產生。9月28號凌晨，誕生2013快男冠軍華晨宇（23歲，湖北十堰人），亞軍歐豪（21歲，福建平潭人），季軍白舉綱（19歲，四川江油人）。

全國10強
註：復活選手算進全國10強，范世琦同居來提組合踢館成功代替張陽陽全國第6嘅席位，張陽陽淘汰即係全國6強；范世琦同居來提組合喺6進5淘汰賽入面被淘汰，都係全國6強。

後續發展
至上勵合TOP COMBINE由快樂男聲張遠、劉洲成、李茂、馬雪陽4位同韓國籍男生金恩聖組合而成。
快樂蜂

快樂蜂（Jollibee），2016年之前中文舊名祖樂比‎，係源自菲律賓嘅快餐店，主要提供熱狗、漢堡包、炸雞等傳統美式快餐，全球分店有4,613間。
維基同享有多媒體嘅嘢：Jollibee
快樂鼠尾草

喺法國，Hermés喺1961、1974、1978呢三年先後出產嘅Calèche、Amazone、Équipage香水係用做快樂鼠尾草嚟騷咗同馬有關嘅皮革、動物、稻草等元素。
快步舞曲

快步舞曲（法文：Passepied）係源自 16 世紀之前嘅法國宮廷舞種，喺法國式嘅芭蕾舞裏面都有出現。
最常用嘅拍號係 3/8。
快速傅立葉變換

快速傅立葉變換（Fast Fourier Transform）係一種用嚟做傅立葉變換嘅演算法。
愛芷

愛芷（10月4號—），女性，係參加香港少女漫畫雜誌Comic Fans漫畫新人獎而入行嘅漫畫家。佢喺Comic Fans月刊嘅代表作係鏡之古都。

作品
《鏡之古都》2008年10月嘅短篇故事。2009年4月改編成長篇連載。
《小豆成語劇場》2009年1月起連載嘅專欄漫畫。
《彩虹島》2009年4月起連載嘅四格漫畫。
《水壺裡的精靈》2009年9月嘅短篇作品。
愛與夢飛行

《愛與夢飛行》係香港歌手古巨基嘅流行音樂專輯，喺1998年5月14號正式發行。
愛荷華大學

愛荷華大學（英文：University of Iowa）係美國埃奧華州一間公立大學。
愛與夢新曲+精選

《愛與夢新曲+精選》係香港歌手張智霖嘅唱片，喺2003年12月16號推出。
愛與誠

《愛與誠》係香港男歌手古巨基喺2004年推出嘅一首經典歌曲，由曹雪芬作曲，林夕填詞，收錄喺專輯《大雄》入面。呢首歌流行程度好高，傳唱時期延續好耐，喺其他華語地區一樣為人熟悉。歌曲攞到好多個獎，包括2004年叱咤頒獎禮嘅「我最喜愛歌曲大獎」，亦帶摯古巨基贏到男歌手金獎。

簡介
歌曲由宇宙大爆炸嘅曹雪芬作曲、林夕填詞、編曲Ted Lo同監製雷頌德。歌曲嘅旋律動人同略為悲慘，林夕喺歌詞入面不斷提到戀愛期間雙方產生嘅唔愉快經歷，導致雙方身心俱疲。而歌詞「別再做情人 做隻貓做隻狗不做情人」係好經典嘅一句，唱到街知巷聞，不過林夕喺叱咤頒獎禮就透露呢句本身係放棄嘅，但最終都保留，唔係呢句經典歌詞就冇可能面世。
愛舞炫 盛裝舞曲精選

《愛舞炫 盛裝舞曲精選》（英文：Dancing Queen Collection）係歌手李玟、蔡依林同莫文蔚嘅一張合輯，呢張唱片係索尼音樂響2009年10月20號發行。全部內容包括李玟、蔡依林同埋莫文蔚喺索尼音樂時期推出嘅37首歌曲。
底層形式

底層形式（粵拼：dai2 cang4 jing4 sik1）係音系同構詞上嘅一個概念。

概論
音系嘅一個重要課題係有關「人腦裡便發生緊咩事」：想像而家有一個人用粵語（或者是但攞一隻語言）發出幾段音節；佢要喺個腦入便處理想講嘅內容以及要發出嘅語音，然後佢個腦將呢啲資訊傳去佢聲道啲肌肉，指揮佢嘅聲道做出適當嘅郁動發出語音；噉就自然引起咗一啲問題—
攞住兩個音節，兩段音節啲音素聽落完全一樣。
原則上，佢哋都會各自喺講嘢嘅人個腦入便有個對應（底層個樣）。
而家已知兩個音節實現咗嗰個樣係一樣嘅，但係佢哋底層形式有冇可能唔同呢？
好似語流音變等嘅現象表示，兩段原則上音素唔同嘅音節，有可能因為語流音變嘅緣故而變到冇咗差異（中和）—明明係彼此之間有差異嘅音素，可能喺某啲環境下會冇咗差異。

例子
而家又考慮吓俄羅斯話裡便嘅文法格。
俄羅斯話同好多歐洲語言一樣，有文法格呢家嘢，簡單講即係話一隻字詞要視乎佢喺句子入便扮演咩角色（係主語定賓語等）而變樣。依家睇睇俄羅斯話啲名詞點樣變化—首先好明顯嘅係，俄羅斯話要將一隻單數名詞由主格變做屬格，唔淨只係「加 -a 喺隻字詞最尾」咁簡單，「喺隻字詞最尾加 -a」呢條簡單嘅法則適用於好多字詞，但某啲字詞（例如時間同眼）就明顯唔係跟呢條簡單法則嘅，而且呢種變化嘅法則仲頗為複雜—例如時間同眼兩者都係尾個輔音由 /s/ 變 /z/（將 /s/ 變成佢個濁音版本），但森林都係 /s/ 做尾又唔見佢有噉嘅變化。噉即係話「表示隻字詞變咗屬格」嗰一截形態素，可能以唔同嘅音素出現（語音交替）。
底座

底座係個結構，喺雕像、花樽、柱等等物品嘅底部，起支撐作用，令佢冇咁易冧。
底板

主機板，又叫底板、母板，係由一個複雜嘅電子系統組成嘅電路板，係電腦一種重要嘅硬件。